Javni razpis Razvoj programov za duševno zdravje otrok, mladostnikov in mlajših odraslih

|  |  |  |  |  |
| --- | --- | --- | --- | --- |
| **Zap. št.** | **Datum prejetja vprašanja in št. dokumenta** | **Organizacija/oseba, ki je vprašanje postavila** | **Vprašanje** | **Odgovor** |
| 1. | 12. 3. 2024 140-4/2023-2711-17 | Jana Sever, E-pošta | Ali se točkujejo izključno izkušnje prijavitelja ali se točkujejo tudi izkušnje partnerja? | Točkovale se bodo tako izkušnje prijavitelja kot partnerjev oz. deležnikov. Ocenjujejo se strokovne reference in izkušnje prijavitelja: vodja projekta mora imeti najmanj 7. raven izobrazbe, 2. bolonjske stopnje (upošteva se EOK raven); s področja izvajanja izobraževanj in upravljanja projekta z razpisanega vsebinskega področja; upošteva se število izvedenih izobraževanj za strokovne delavce z vsebinskega področja in število izvedenih nacionalnih in/ali mednarodnih projektov prijavitelja v obdobju od 2019 do leta 2023 in ocenjuje se vključevanje ter povezovanje partnerjev oz. deležnikov in sicer bomo ocenjevali: ali imajo vključeni partnerji in deležniki ustrezne kompetence in strokovna znanja; ali program prijavlja več partnerjev z ustreznimi znanji; in ali partnerji prispevajo k interdisciplinarnosti in dejavno sodelujejo pri izvajanju programa. |
| 2. | 21. 3. 2024 | MZ | Pojasnilo | Obveščamo vas, o tehničnem popravku. V besedilu javnega razpisa pod točko 3. Strateške usmeritve in področja javnega razpisa je povezava na dokument **Evropski načrt Svetovne zdravstvene organizacije za duševno zdravje 2021-2025**, dostopna na: <https://www.who.int/europe/publications/i/item/9789289057813> in s tem preklicujemo povezavo <https://health.ec.europa.eu/non-communicable-diseases/mental-health_sl>. |
| 3. | 22. 3. 2024 | Informativni dan | Ali je nakup računalniške opreme upravičen strošek? | Nakup opreme ni upravičen strošek. Hkrati pojasnjujemo, da tudi strošek amortizacije (npr. strošek amortizacije računalniške opreme) ni upravičen strošek. |
| 4. | 27. 3. 2024 | No Excuse Slovenia | V besedilu razpis ja zapisano: Vodja projekta mora biti zaposlen v organizaciji prijavitelja ves čas trajanja projekta in mora imeti  izobrazbo 7/24 (7. raven izobrazbe, 2. bolonjska stopnja). Dokazilo je pogodba o zaposlitvi ali drugi pravni akt o zaposlitvi, ki se priloži ob prvi vlogi za izplačilo.  Zanima nas, če mora biti vodja projekta zaposlen za polni delovni čas ali je ustrezna tudi zaposlitev za polovični delovni čas. Prav tako nas zanima, ali lahko v prijavo zapišemo, da bomo vodja projekta zaposlili naknadno ob morebitnem izboru projekta in kako to ustrezno napisati v prijavo, npr. ko je potrebno zapisati ime in priimek vodje projekta, reference in delovne izkušnje vodje projekta ipdd. Prav tako nas zanima, ali je ustrezno, da je vodja projekta zaposlen prek s.p.-ja ali je nujna zaposlitev prek pogodbe o zaposlitvi. | Zaposlitev za polovični delovni čas vodje projekta je ustrezna. Kot izhaja iz priloge 1, bomo ocenjevali tudi strokovne reference in izkušnje prijavitelja, pod točko 1, merilo B, reference in usposobljenost prijavitelja. Za dodelitev točk po tem merilu je pogoj ustrezna izobrazba vodje projekta. V prijavnem obrazcu 1 je potrebno pod točko F, kadrovska zasedba, za vodjo projekta predstaviti pomembnejše reference in delovne izkušnje, ki so povezane s prijavljenim projektom in razpisanim področjem, na katerega se prijavljate. Ime in priimek vodje projekta, mora biti v tem primeru znan.  Vodja projekta ima najmanj 7/2 (7. raven izobrazbe, 2. bolonjska stopnja, EOK raven), dokazilo je pogodba o zaposlitvi ali drugi pravni akt o zaposlitvi (aneks k pogodbi o zaposlitvi), ki se priloži ob prvi vlogi za izplačilo. Sodelovanje z vodjo projekta, ki deluje kot samostojni podjetnik je neustrezno. |
| 5. | 27. 3. 2024 | Svetovalni center za otroke, mladostnike in starše Ljubljana | V zvezi s pripravo prijave na razpis se na vas obračamo s prošnjo za pojasnilo glede vodenja kontov in s tem tudi razdelitve stroškov po področjih v sami prijavi:  »Zanima nas, ali se vsi računi za izvedbo projektnih del prejeti s strani konzorcijih partnerjev vodijo na kontu stroškov zunanjih izvajalcev, ali jih je potrebno voditi na kakšnem drugem kontu?«  V preteklih projektih so bili namreč vsi stroški konzorcijskih partnerjev vodeni pod »Stroški materiala in storitev (stroški informiranja in komuniciranja, stroški zunanjih izvajalcev in drugi stroški (npr. študentskega dela, stroški izobraževanja, materialni stroški)«. Je tudi tokrat tako? | Pri  tem javnem razpisu se stroški izvajalca in stroški njegovih konzorcijskih partnerjev seštevajo in prikazujejo po posameznih vrstah stroškov in niso prikazani samo pri stroških zunanjih izvajalcev.  Za primer naj navedemo stroške plač. Skupen strošek plač je strošek plač izvajalca in strošek plač konzorcijskih partnerjev (torej vseh zaposlenih na projektu). Torej, stroški plač in drugih povračil stroškov v zvezi z delom so namenjeni kritju stroškov plač zaposlenih na projektu ter drugih stroškov v zvezi z delom.  Pomembno pa je tudi poudariti, da ločenost računovodskega evidentiranja poslovnih dogodkov velja za vse partnerje v konzorciju. Pri poslovodečem konzorcijskem partnerju mora biti na ločenem stroškovnem mestu knjiženo tudi prenakazilo ostalim konzorcijskim partnerjem (v skladu s konzorcijsko pogodbo). |
| 6. | 27. 3. 2024 | Fakulteta  za elektrotehniko | Za potrebe prijave na JR za razvoj programov za duševno zdravje otrok, mladostnikov in mlajših odraslih vas prosim za pojasnilo na kakšen način bodo povrnjeni stroški osebja v primeru, da bomo na razpisu uspešni?  Ali bodo povračila temeljila na realnih mesečnih stroških zaposlenih na projektu ali bo vzeta katera izmed poenostavljenih oblik povračila stroškov osebja? | Za opravljene aktivnosti bo izvajalec posredoval ministrstvu vlogo za izplačilo (priloga 2) z vsemi ustreznimi dokazili, ki dokazujejo izvedene aktivnosti in opravljeno usposabljanje udeleženca (npr. liste prisotnosti) in druge dovoljene oblike beleženja prisotnosti udeleženca, iz katerih je razviden podatek o dnevu usposabljanja in o vsebini usposabljanja (npr. seznam posameznih potrdil, ki dokazujejo opravljene programe usposabljanja, število opravljenih ur usposabljanja itd.). Originale teh dokazil izvajalec ne prilaga k računu, vendar jih priloži na zahtevo skrbnika pogodbe na strani ministrstva, revizijskega ali drugega organa, ki je pristojen za preverjanje pravilnosti in učinkovitosti porabljenih sredstev. Dokazovanje upravičenosti stroškov oziroma izdatkov je dolžnost izvajalca. Razpis ne obsega dokumentacije metode za izračun poenostavljene možnosti obračuna stroškov. |